Sæby Fiske-Industri har 130 ansatte, der producerer makrel på dåse. Pia Vanggaard efterfulgte sin far, Christian Vanggaard i direktørstolen for to år siden, men nu er far og datter blevet uenige om den fremtidige strategi om udviklingen af virksomheden, erfarer TV2/Nord. Christian Vanggaard sidder stadig i bestyrelsen og han overtager midlertidig direktørstolen igen, indtil en ny direktør er fundet. Pia Vanggaard har været meget synlig i Sæby og Frederikshavn, blandt andet som formand for håndboldsamarbejdet mellem Frederikshavn og Sæby.

Referat:
Den markante direktør i Sæby Fiske-Industri Pia Vanggaard er fratrådt efter uenighed i bestyrelsen om strategien.